ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
ایم ایس ایم ای سیکٹر میں خود روز گار
نئی دہلی،27؍جون،بہت چھوٹی ، چھوٹی اور اور اوسط درجے کی صنعتوں کے مرکزی جناب نتن گڈکری نے آج لوک سبھا میں ایک تحریری سوال کے جواب میں ایوان کو مطلع کیا کہ بہت چھوٹی ، چھوٹی اور اوسط درجے کی صنعتوں کی وزارت ایم ایس ایم ای کے سیکٹر میں خود روزگار کے لئے خواتین سمیت بے روز گار نوجوانوں کی ہمت افزائی کے لئے وزیراعظم کا روز گار پیدا کرنے کا پروگرام نافذ کرتی ہے۔ اس اسکیم کے تحت بہت چھوٹی صنعت قائم کرنے کے لئے مارجن منی کی سبسڈی فراہم کی جاتی ہے اور اسکیم کے تحت بینک قرضے کو عام زمرے کے افراد کے لئے پروجیکٹ کی لاگت کا 90 فیصد جبکہ خصوصی زمرے کے افراد کے لئے 95 فیصد تک بڑھادیا گیا ہے ۔ اس اسکیم کے تحت 18 سال سے زیادہ کی عمر کے لوگ اہل ہوں گے۔
ایم ایس ایم ای کی وزارت کھادی اور ولیج انڈسٹری کمیشن کے ذریعے تربیت فراہم کرتی ہے ، اور اپنے 15 ٹول روم اور ایم ایس ایم ای کے 30 ترقیاتی اداروں کے ذریعے تربیت فراہم کی جاتی ہے۔ اس تربیت میں مینجمنٹ ترقیاتی پروگرام ، صنعت کاری سے متعلق صلاحیت کے فروغ کا پروگرام اور ڈپلوما کورس شا مل ہیں۔
۔۔۔۔۔۔۔۔۔۔۔۔۔۔۔
U-2654
(Visitor Counter : 35
بھاری صنعتوں کی وزارت
الیکٹرک گاڑیوں کے چارجنگ کے وقت کو کم کرنے کے لیے ٹیکنالوجی تیار کریں: ڈاکٹر مہندر ناتھ پانڈے
حکومت نے 9 ایکسپریس ویز کا انتخاب کیا ہے جہاں 6000 چارجنگ اسٹیشنز کے لئے منظوری دی گئی ہے: ڈاکٹر پانڈے
بھاری صنعتوں کے مرکزی وزیر ڈاکٹر۔ مہندر ناتھ پانڈے نے کہا ہے کہ آٹو موٹیو ریسرچ ایسوسی ایشن آف انڈیا  کو الیکٹرک گاڑیوں کے چارج کئے جانے کے وقت کو کم کرنے کے لیے ٹیکنالوجی تیار کرنی چاہیے۔ آٹوموٹیو سیکٹر کے لیے پروڈکشن سے منسلک مراعات اسکیم کے بارے میں معلومات کا اشتراک کرنے کے لیے، اے آر اے آئی ،ایس آئی اے ایم، اور اے سی ایم اے کے ساتھ بھاری صنعتوں کی وزارت کے ذریعہ منعقد کردہ صنعتی مذاکراتی میٹنگ کے بعد،کل وہ ایک پریس کانفرنس سے خطاب کررہے تھے۔
وزیر نے کہا، ‘‘ آٹو کا شعبہ جی ڈی پی میں تقریباً 14-15 فیصد کا تعاون دیتا ہے ، جو بڑھ کر 25-30 فیصد تک جا سکتا ہے اور ہندوستان کو 5 ٹریلین امریکی ڈالر کی معیشت بنانے کے وزیر اعظم کے وژن کو مضبوطی دے سکتا ہے۔ الیکٹرک گاڑیوں کی فروخت میں حکومت کی طرف سے فراہم کردہ مختلف اسکیموں اور سبسڈی کی وجہ سے پچھلے چند مہینوں میں زبردست اضافہ ہوا ہے۔’’
گاڑیوں کو چارج کرنے میں لگنے والے وقت سمیت ای وی کو اپنانے میں درپیش چیلنجوں کا ذکر کرتے ہوئے، انہوں نے کہا کہ چونکہ ای وی کے استعمال کی جب بات آتی ہے تو بنیادی مسئلہ چارجنگ کا قرار پاتا ہے، اس لئے حکومت نے 9 ایکسپریس ویز کا انتخاب کیا ہے جہاں 6,000 چارجنگ اسٹیشنوں کی منظوری دی گئی ہے اور ان میں سے تقریباً 3,000 جلد ہی نصب کردیئے جائیں گے۔
ڈاکٹر پانڈے نے مزید کہا کہ ایڈوانسڈ کیمیکل سیل ، جو ای وی بیٹری کا اہم جزو ہے، فی الحال درآمد کیا جاتا ہے اور ای وی کی قیمت کا تقریباً 30 فیصد خود بیٹری کی قیمت ہے۔ انہوں نے کہا کہ اگر اسے مقامی طور پر تیار کیاجائے تو اس قیمت میں کمی لائی جا سکتی ہے۔ انہوں نے مزید کہا کہ یہ اس لئے بھی ممکن ہے کیونکہ لیتھیم آیون بیٹریوں کی تیاری میں استعمال ہونے والا تقریباً 70 فیصد مواد پہلے ہی ہندوستان میں دستیاب ہے۔ ڈاکٹر پانڈے نے کہا، ‘‘ان نئی متعارف کردہ پی ایل آئی اسکیموں کے ساتھ، حکومت ای ویز کے اس شعبے میں 362 کروڑ روپے فی گیگا واٹ تک کی مدد فراہم کر رہی ہے۔
انہوں نے حکومت کی ایف اے ایم ای I اور II  اسکیم پر بھی روشنی ڈالی، جس کی مدت میں اب مزید دو سال کی توسیع کر کے 31 مارچ 2024 کر دی گئی ہے۔
وزیر نے کہا کہ پیداوار سے منسلک ترغیب اسکیم کے ساتھ، اس سے 42,500 کروڑ روپے کی سرمایہ کاری ہوگی اور اس سے ہندوستان میں پرزوں اور بیٹریوں کی تیاری میں مزید تیزی آئے گی۔‘‘ حکومت اس اسکیم کے ذریعہ آٹو کمپوننٹ مینوفیکچررز کے لیے 8-13 فیصد تک اور ای وی مینوفیکچررز کے لیے 13-18 فیصد تک مالی مدد فراہم کر رہی ہے۔
وزیر نے یہ بھی بتایا کہ آنے والے سالوں میں مختلف ایپلی کیشنز کے لیے ڈرون کے استعمال میں اضافے پر غور کرتے ہوئے، بھاری صنعت کی وزارت نے اس سلسلے میں تحقیق اور دیگر متعلقہ کاموں کے لیے 120 کروڑ روپے کی منظوری دی ہے۔
وزیراعظم کا دفتر
وزیر اعظم نے اتر پردیش کے سدھارتھ نگر میں سڑک حادثے میں جانوں کے اتلاف پر تعزیت کا اظہار کیا
متاثرین کے لئے پی ایم این آر ایف کی جانب سے نقد امداد کا اعلان کیا
وزیر اعظم جناب نریندر مودی نے اتر پردیش کے سدھارتھ نگر ضلع میں سڑک حادثے میں ہونے والے جانوں کے اتلاف پر گہرے رنج و غم کا اظہار کیا ہے۔ جناب مودی نے اتر پردیش کے سدھارتھ نگر میں سڑک حادثے کے متاثرین کے لئے ،وزیر اعظم کے قومی ریلیف فنڈ  سے نقد امداد کا اعلان کیا ہے۔
وزیر اعظم کے دفتر نے ٹویٹ کیا؛
’’ اتر پردیش کے سدھارتھ نگر میں ہوا سڑک حادثہ انتہائی تکلیف دہ ہے۔ میری تمام ہمدردیاں متاثرین کے خاندانوں کے ساتھ ہیں ۔ ایشور انہیں ، اس عظیم دکھ کو سہنے کی قوت عطا کرے ۔ اس کے ساتھ ہی میں سبھی زخمیوں کی جلد صحت یابی کے لئے دعا کرتا ہوں: PM @ narendramodi ‘‘ ۔
’’ وزیراعظم نے اتر پردیش کے سدھارتھ نگر میں ہونے والے حادثے میں جان گنوانے والے ہر فرد کے لواحقین کو پی ایم این آر ایف کی طرف سے 2 لاکھ روپئے کی نقد امداد کا اعلان کیا ہے اور ہر زخمی کو 50,000 روپے دیئے جائیں گے۔ ‘‘
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 5719
(
مواصلات اور اطلاعاتی ٹیکنالوجی کی وزارت
اسکائلو سے ساجھیداری کے ساتھ بی ایس این ایل دنیا کا پہلا سیٹلائٹ پرمبنی نیرو بینڈ آئی او ٹی نیٹ ورک بھارت میں قائم کرے گا
نئی دہلی، 10 دسمبر 2020: اسکائلو ٹیک انڈیا سے ساجھیداری کے ساتھ بی ایس این ایل نے آج وزیر اعظم جناب نریندرمودی کے ڈجیٹل انڈیا کے حقیقی ویژن کے تناظر میں ایک انقلابی سیٹلائٹ پر مبنی نیرو بینڈ آئی او ٹی بھارت میں قائم کرنے کا اعلان کیا ہے ،جسے پہلے ماہی گیروں ، کسانوں ، تعمیرات ، کانوں اور لوجسٹکس کے شعبوںمیں استعمال کیا جائے گا۔اس کے ذریعہ اب بھارت ان لاکھوں مشینوں ، سینسروں اورصنعتی آئی او ٹی آلوں کے ساتھ رسائی حاصل کرسکے گا جو اب تک غیر مربوط تھے۔
اس نئے میڈ ان انڈیا نیٹ ورک کے ذریعہ ، جسے اسکائلو نے بھارت میں تیار کیا ہے ، بی ایس این ایل کے سیٹلائٹ زمینی بنائے گئے ڈھانچے کو جوڑ ا جائے گا اور بھارتی سمندروں سمیت ملک گیر کوریج مہیا کی جائے گی۔ یہ کوریج اتنی وسیع ہوگی کہ یہ بھارتی سمندروں سمیت کشمیر ، لداخ سے کنیا کماری اورگجرات سے شمال مشرق خطے میں معمولی سا خالی گوشہ نہیں نہیں چھٰوڑے گی۔
بی ایس این ایل کے سی ایم ڈی جناب پی کے پُرور نے کہا کہ یہ ایجاد بی ایس این ایل کے ٹکنالوجی کے استعمال کے ویژن کے ساتھ ہم آہنگ ہے جس کا مقصد صارفین کے مختلف حلقوں کو سستی اور اختراعی مواصلاتی ٹکنالوجی کی خدمات اور مصنوعات فراہم کرنا ہے ۔ انہوں نے مزیدکہا کہ اسکائلو لوجسٹکس کے شعبے میں ضروری ڈیٹا فراہم کرنے میں مدد کرے گا جس سے 2021 میں کووڈ -19 کے ویکسین کی تقسیم کاری میں مدد ملے گی اور یہ ملک کی ایک عظیم خدمت ہوگی۔
اسکائلو کے چیف ایگزیکٹوآفیسر اور کو فاؤنڈر جناب پارتھ سارتھی ترویدی نے کہا کہ صدیوں سے زراعت ، ریلوے ، ماہی گیری سمیت صنعتیں آف لائن طریقے سے اپنا کام کاج کررہی ہیں اور اب تک انہیں مصنوعی ذہانت اور آئی او ٹی جیسی تازہ ترین ترقیات کا فائدہ اٹھانے کاموقع حاصل نہیں ہوا تھا۔ یہ دنیا کا پہلا سیٹلائٹ پر مبنی نیرو بینڈ آئی او ٹی نیٹ ورک ہے اور مجھے فخر ہے کہ اسے سب سے پہلے بھارت میں شروع کرکے ہم اپنی صنعتوں اور زندگیوں میں عظیم انقلاب لاسکتے ہیں۔
بی ایس این ایل بورڈ کے ڈائریکٹر وویک بنسل نے کہا کہ بی ایس این ایل اور اسکائلو نے بھارت میں اس کی کامیابی سے آزمائش کرلی ہے اور اب ہم 2021 نئے سال کے آنے سے پہلے مختلف صارف گروہوں سے جلد ہی رابطہ کریں گے۔
اس شاندار ایجاد کا یہ اعلان بہت بروقت ہے کیونکہ یہ ایسے وقت میں آیا ہے جب بھارتی موبائل کانگریس 2020 جاری ہے ۔ یہ نئی ٹکنالوجی بھارت کے اہم شعبوں میں دیسی آئی او ٹی کنکٹوٹی لاکر ٹیلی کام کے محکمے اور نیتی آیوگ کے منصوبوں کو تقویت دے گی، جن شعبوںمیں اس ٹکنالوجی کو کامیابی سے استعمال کیا گیا ہے ان کی مثالیں ہیں بھارتی ریلوے ، ماہی گیری کی کشتیاں اور ملک بھر میں گاڑیوں کو مربوط کرنا ۔
اسکائلو یوزر ٹرمنل نامی ایک چھوٹا سا اسمارٹ اور مضبوط ڈبہ سینسروں کے ساتھ مربوط ہوکر اسکائلو نیٹ ورک کو ڈاٹا بھیجتا ہے اور اسے لوگوں تک پہنچاتا ہے ۔ اس سے منسلک ڈاٹا پلیٹ فارم صنعتوں سے متعلق مخصوص ایپلی کیشنز کا شاندار بصری تجربہ فراہم کرتا ہے ۔ یہ صارفین کو ، چاہے وہ کہیں بھی ہوں ،فوری اور مناسب عمل کرنے کے اہل بناتا ہے ۔ یہ نئی ڈجیٹل مشین کنکٹوٹی اسمارٹ فون موبائل اور وائی فائی نیٹ ورکوں کا تکملہ ہوگی اور پہلی بار نئی آن لائن ایپلی کیشن کو پورے بھارت میں لائے گی۔
کیمیکلز اور فرٹیلائزر کی وزارت
راشٹریہ کیمیکلز اینڈ فرٹیلائزرز لمیٹیڈ نے ٹرامبے یونٹ ممبئی میں اپنے میتھانول پلاٹن کا آغاز کیا
آتم بھارت ابھیان کی جانب یہ ایک قدم ہے
آر سی ایف کو ملک میں میتھانول پروڈیوسر کی چنیدہ فہرست میں شامل کیا گیا
آر سی ایف نے سپھلا کے پروڈکشن میں اگست 2019 کے مقابلے میں ماہ اگست 2020 میں 17.3 فیصد کا اضافہ کیا
نئی دہلی، 10 ستمبر 2020، کیمیکلز اور فرٹیلائزرز کی وزارت کے تحت سرکاری شعبے شعبے کی ایک کمپنی راشٹریہ کیمیکلز اینڈ فرٹیلائزرز لمیٹیڈ  نے 8 ستمبر 2020 سے ٹرامبے یونٹ ممبئی اپنا میتھانول پلانٹ شروع کردیا ہے۔ آتم بھارت ابھیان کی جانب یہ ایک قدم ہے۔
آر سی ایف 242 ایم ٹی میتھانول یومیہ پروڈکشن کی صلاحیت رکھتا ہے۔ اب تک آر سی ایف اپنی اندرونی کھپت اور تجارتی مقاصد کے لئے بھی میتھانول درآمد کرتی رہی ہے۔اپنا میتھانول پروڈکشن شروع کرنے سے آر سی ایف اب اپنی ضرورت کے لئے درآمدات پر منحصر نہیں رہے گی بلکہ وہ میتھانول پر منحصر دیگر صنعتوں کی ضرورتوں کو بھی پورا کرسکے گی۔
اس کے ساتھ ہی آر سی ایف کو ملک میں میتھانول پروڈیوسر کی چنیدہ فہرست میں شامل کیا گیا جو کہ درآمدات کا متبادل فراہم کراتی ہے اور اس طرح حکومت کے شاندار ‘آتم نربھر بھارت’ ابھیان میں تعاون کررہی ہے۔
میتھانول کا ادویات ، جراثیم کش ادویات ، ڈائی اسٹف وغیرہ کے پروڈکشن میں بڑے پیمانے پر استعمال ہوتا ہے۔ محدود گھریلو پروڈکشن کی وجہ سے اب تک اس کی ضرورت کو درآمدات سے پورا کیا جاتا رہا ہے۔
فرٹیلائزرز میں خود کفیلی میں تعاون کرنے کوشش میں آر سی ایف نے اپنے مقبول کمپلکس فرٹیلائزر، سپھلا 15:15:15 کے پروڈکشن میں اضافہ کرکے 1500 ایم ٹی یومیہ سے بڑھاکر 2200 ایم ٹی یومیہ کردیا ہے۔ اس کے نتیجے میں سپھلا کے پروڈکشن میں اگست 2019 کے مقابلے میں ماہ اگست 2020 میں 17.3 فیصد کا اضافہ ہوا ہے۔
کووڈ۔ 19 عالمی وبا کے موجودہ دور میں روز مرہ کے کاموں، پروڈکشن اور سپلائی چین کے بندوبست میں طرح طرح کی روکاوٹوں کے باوجود آر سی ایف نے اگست 2019 کے مقابلے میں ماہ اگست 2020 میں اپنے فرٹیلائزر کی فروخت میں 10.81 فیصد کا اضافہ کیا ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5252
(Visitor Counter : 144
امور داخلہ کی وزارت
بہار کے لیے سیلاب ریلیف
نئی دہلی،27 جولائی ،2021 / قدرتی آفت کے بندوبست کی ذمہ داری ریاستی سرکار کی ہے۔ متعلقہ ریاستی سرکار قدرتی آفات کے پیش نظر جس میں سیلاب بھی شامل ہے قدرتی آفات کے ریاستی فنڈ سے راحت اقدامات کرتی ہے۔ قدرتی آفات سے متعلق کارروائی کے قومی فنڈ سے اضافی مدد فراہم کی جاتی ہے۔ یہ مدد اس وقت دی جاتی ہے جب قدرتی آفت شدید نوعیت کی ہو اور یہ مدد مقررہ طریق کار کے تحت دی جاتی ہے جس میں سیلاب سمیت کسی بھی نوٹیفائڈ قدرتی آفت کی وجہ سے ہونے والے نقصان کے جائزے کے لیے بین وزارتی مرکزی ٹیم کی تعیناتی بھی شامل ہے۔
سال 21-2020 کے دوران 15 آئی ایم سی ٹی بہار سمیت مختلف ریاستوں کے سیلاب سے متاثرہ علاقوں کے دورہ کرنے کے لیے مقرر کی گئی تھیں۔ البتہ رواں سال 21-2020 کے دوران بہار سمیت کسی بھی ریاست سے سیلاب سے متاثرہ علاقوں کے لیے آئی ایم سی ٹی کی تعیناتی کے لیے ابھی تک کوئی درخواست موصول نہیں ہوئی ہے۔
تاہم، مرکزی حکومت نے سال 21-2020 کے دوران سیلاب ریلیف اقدامات کے لیے بہار سرکار کو این ڈی آر ایف سے 1255.27 کروڑ روپے کی رقم جاری کی تھی۔ اس کے ساتھ ساتھ 1416 کروڑ روپے کی ایک رقم بہار سرکار کے لیے سال 21-2020 کے لیے ایس ڈی آر ایف کے مرکزی حصے کے طور پر جاری کی گئی تھی۔ اس کے علاوہ ایس ڈی آر ایف کے مرکزی حصے کی پہلی قسط جو 566.40 کروڑ روپے کی ہے بہار سرکار کو پیشگی طور پر 31 اپریل ، 2021 کو جاری کی گی تھی۔
یہ جانکاری داخلی امور کے وزیر مملکت جناب نتیا نند رائے نے لوک سبھا میں آج ایک سوال کے تحریری جوایب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح
U –7107
(Visitor Counter : 93
وزارت دفاع
وزارت دفاع نے 1971 کی بھارت۔ پاک جنگ میں بھارتی مسلح افواج کی فتح کی یاد گار کے لئے لوگو ڈیزائن مدعو کئے؛ مقابلے میں جیتنے والے کو 50 ہزار روپے کا نقد انعام دیا جائے گا
نئی دہلی، 5 نومبر 2020، دسمبر 1971 میں بھارتی مسلح افواج نے پاکستان پر شاندار فتح حاصل کی تھی، جس کے نتیجے میں بنگلہ دیش کا قیام عمل میں آیا۔16 دسمبر 2021 کو اس مشہور فتح کے 50 سال مکمل ہورہے ہیں اور سال 2021 کو سورنم وجے ورش کے طور پر منایا جارہا ہے۔ دسمبر 2020 سے 16 دسمبر 2021 تک کے سال کو منانے کے لئے کئی تقریبات منعقد کرنے کا منصوبہ ہے۔ وزارت دفاع نے ایک مخصوص لوگو جاری کرنے کی تجویز پیش کی ہے جو سورنم وجے ورش کی تقریبات سے متعلق تمام پروگراموں کی منفرد شناخت ہوگا۔ وزارت دفاع نے اس کے لئے بھارت کے شہریوں سے لوگو کے ڈیزائن مدعو کئے ہیں۔مقابلے میں حصہ لینے والوں کو لوگو ڈیزائن کرتے وقت درج ذیل رہنما خطوط پر عمل کرنا ہوگا:
الف۔ لوگو اس طرح ڈیزائن کیا جائے کہ اس میں تینوں افواج یعنی بھارت کی بری فوج، بھارتی بحریہ اور بھارتی فضائیہ کو دکھایا جائے۔
ب۔ لوگو میں حریف ملک کا مذاق بنانے / اس کو بدنام کرنے کے بجائے ہماری مسلح افواج کی کامیابیوں کی یادگا کو پیش کیا جائے۔
ج۔ ہتھیار/ اکوپمنٹ، اگر لوگو میں کوئی دکھایا جائے تو وہ 1971 کی جنگ کے دوران بھارتی مسلح افواج کے ذریعہ استعمال کئے گئے ہتھیاروں / اکوپمنٹ میں سے ایک ہونا چاہیے۔
د۔ لوگو میں استعمال کئے جانے والے تمام حوالہ جات دو زبانوں  میں ہونے چاہئیں۔
اینٹری جمع کرانے کی آخری تاریخ 11 نومبر 2020 ہے۔ منتخب ہونے والے لوگو کے لئے 50 ہزار روپے کا نقد انعام دیا جائے گا۔ شرائط تکنیکی میعار اور منتخب کئے جانے کے عمل کی تفصیل درج ذیل لنک https://www.mygov.in/task/logo-design-contest-swarnim-vijay پر دیکھی جاسکتی ہے۔
۔۔۔۔۔۔۔۔۔۔۔
م ن۔ا گ۔ن ا۔
U-6984
(Visitor Counter : 106
ہنر مندی کے فروغ اور صنعت کاری کی وزارت
پردھان منتری نیشنل اپرنٹس شپ میلہ دس اکتوبر 2022 کو ہندوستان بھر میں 280 مقامات پر منعقد کیا جائے گا
کئی مقامی کاروباری اداروں کو میلے کا حصہ بننے اور نوجوانوں کو آموز کاری کے مواقع فراہم کرنے کی دعوت دی گئی ہے
معاش کے مواقع اور عملی تربیت کو فروغ دینے کے لیے وزیر اعظم جناب نریندر مودی کے اسکل انڈیا مشن کے ایک حصے کے طور پر، ہنر مندی کی ترقی اور صنعت کاری کی وزارت  10 اکتوبر 2022 کو 28 ریاستوں اور مرکز زیر انتظام علاقوں کے 280 مقامات پر پردھان منتری نیشنل اپرنٹس شپ میلا  کا انعقاد کر رہی ہے۔
کئی مقامی کاروباری اداروں کو میلے کا حصہ بننے کے لیے مدعو کیا گیا ہے تاکہ مقامی نوجوانوں کو آموز کاری ٹریننگ کے ذریعے اپنے کیریئر کو تشکیل دینے کا موقع فراہم کیا جا سکے۔ حصہ لینے والی کمپنیوں کو ایک ہی پلیٹ فارم پر ممکنہ امیدواروں سے ملنے اور موقع پر ہی درخواست دہندگان کا انتخاب کرنے کا موقع ملے گا۔ ہندوستان کے نوجوانوں کی ملازمت میں اضافہ کرنے کے لیے ہر مہینے کے دوسرے پیر کو اپرنٹس شپ میلے منعقد کیے جاتے ہیں۔ پروگراموں کی تکمیل کے بعد، تربیت فراہم کرنے والی کمپنی طالب علم کو بطور ملازم رکھ سکتی ہے۔
لوگ https://www.apprenticeshipindia.gov.in پر جا کر میلے کے لیے اندراج کر سکتے ہیں اور میلے کا قریب ترین مقام تلاش کر سکتے ہیں۔ درخواست دینے کے اہل ہونے کے لیے، طلبا کے پاس 5ویں سے 12ویں جماعت کا پاس سرٹیفکیٹ، مہارت کی تربیت کا سرٹیفکیٹ، ایک ITI ڈپلومہ، یا حصہ لینے کے لیے گریجویٹ ڈگری ہونا ضروری ہے۔ جو لوگ پہلے ہی اندراج کروا چکے ہیں ان سے تمام متعلقہ دستاویزات کے ساتھ موقع پر پہنچنے کی درخواست کی گئی ہے۔
پردھان منتری نیشنل اپرنٹس شپ میلے کے بارے میں اپنے خیالات کا اظہار کرتے ہوئے، ہنر مندی کی ترقی اور صنعت کاری کی وزارت کے سکریٹری جناب اتل کمار تیواری نے کہا کہ اپرنٹس شپ ٹریننگ ’کمائی کے ذریعے سیکھنے‘ اور ’کر کے سیکھنے‘ کی سہولت فراہم کرتی ہے۔ اس کے علاوہ، اپرنٹس شپ میلوں کا ملک بھر میں اپرنٹس شپ کی بڑھتی ہوئی تعداد اور ان کے کامیاب نفاذ پر نمایاں اثر پڑتا ہے۔ انھوں نے مزید کہا کہ اپرنٹس شپ ایکٹ 1961 کو اپ گریڈ کرنے سے نہ صرف اس بات کو یقینی بنایا گیا ہے کہ پروگرام با صلاحیت افراد کے لیے ملازمت کے اضافی مواقع فراہم کرتے ہیں، بلکہ افرادی قوت میں شامل ہونے والے نوجوان بالغوں کے لیے اسکول سے کام کی زندگی میں آسان منتقلی بھی ہوتی ہے۔
ملک میں ہر ماہ اپرنٹس شپ میلے کا انعقاد کیا جائے گا، جس میں منتخب افراد کو نئی مہارتیں حاصل کرنے کے لیے حکومتی معیار کے مطابق ماہانہ وظیفہ دیا جائے گا۔ اپرنٹس شپ کو ہنر مندی کی نشوونما کا سب سے پائیدار ماڈل سمجھا جاتا ہے، اور اسے اسکل انڈیا مشن کے تحت بڑا فروغ مل رہا ہے۔ اب تک 22 لاکھ سے زیادہ سرگرم آموز کاروں کو بر سر روزگار کیا گیا ہے۔
حکومت اپرنٹس شپ ٹریننگ کے ذریعے سالانہ 10 لاکھ نوجوانوں کو تربیت دینے کے لیے کوشاں ہے اور اس مشن کی تکمیل کے لیے پی ایم این اے ایم کو اداروں اور طلبا کی شرکت بڑھانے کے لیے ایک پلیٹ فارم کے طور پر استعمال کیا جا رہا ہے۔ یہ شرکت کرنے والی کمپنیوں میں موجود مختلف مواقع کے بارے میں نوجوانوں کو آگاہی بھی فراہم کر رہا ہے۔
صحت اور خاندانی بہبود کی وزارت
او ٹی ٹی پر تمباکے خلاف وارننگ سے متعلق اپ ڈیٹ
حکومت نے سگریٹ اور تمباکو کی دیگر مصنوعات  ترمیمی ضابطے 2023 کو نوٹیفائی کیا
صحت اور خاندانی بہبود کے وزیر مملکت پروفیسر ایس پی بگھیل نے آج راجیہ سبھا میں ایک تحریری جواب میں بتایا کہ حکومت ہند نے 31 مئی 2023 کو جی ایس آر نمبر 400  کے ذریعے سگریٹ اور تمباکو سے بنی دیگر مصنوعات  ترمیمی ضابطے، 2023 کو نوٹیفائی کیا ہے جس کے بموجب تمباکو کی نمائش کرنے وا لے متن کے ساتھ ہرپبلشر کو آن لائن طریقے سے بھی اس کی وضاحت کرنی ہوگی یاان کے استعمال کو ظاہر کرنے والے مواد کی تعمیل کرنی ہوگی۔
 پروگرام کے شروع اور درمیان میں کم از کم تیس سیکنڈ کے دورانیے کے تمبا کے خلاف صحت کے مقامات دکھائیں؛
 تمباکو کی مصنوعات کی نمائش یا پروگرام میں ان کے استعمال کے دوران اسکرین کے نیچے ایک نمایاں جامد پیغام کے طور پر انسداد تمباکو صحت کی وارننگ دکھائیں؛
 تمباکو کے استعمال کے مضر اثرات کے بارے میں، پروگرام کے شروع اور درمیان میں، کم از کم بیس سیکنڈ کی مدت کے لیے ایک آڈیو وژول ڈس کلیمر دکھائیں۔
مزیدبرآں، تمام تعمیل کو ترمیمی ضابطے 2023 کے قاعدہ  کے مطابق ایک بین وزارتی کمیٹی کے ذریعے یقینی بنایا گیا ہے جس میں وزارت صحت اور خاندانی بہبود، وزارت اطلاعات و نشریات اور وزارت الیکٹرانکس اور انفارمیشن ٹیکنالوجی کے نمائندے شامل ہیں۔
عملے، عوامی شکایات اور پنشن کی وزارت
کابینہ نے عملے کے ایڈمنسٹریشن اور حکمرانی میں اصلاحات کو بہتر بنانے سے متعلق بھارت اور جمہوریہ گامبیا کے درمیان دستخط کئے گئے مفاہمت نامے کو منظوری دی
نئی دلّی ، 30 جون / وزیر اعظم جناب نریندر مودی کی صدارت میں مرکزی کابینہ نے عملے ، عوامی شکایات اور پنشن کی وزارت کے تحت ایڈمنسٹریٹیو ریفومس اور عوامی شکایات کے محکمے اور جمہوریہ گامبیا کے دفترِ صدارت کے پبلک سروس کمیشن کے درمیان پرسنل اسیڈمنسٹریشن اور حکمرانی اصلاحات کو بہتر بنانے کے لئے مفاہمت نامے پر دستخط کو منظوری دے دی ہے ۔
اثرات :
یہ مفاہمت نامہ دونوں ملکوں کے عملےکے انتظام میں مفاہمت میں مدد کرے گا اور سب سے بہتر عمل اور طریقۂ کار کو جوں کا توں اپنانے اور اُس میں اختراعات کے ذریعے حکمرانی کے نظام کو بہتر بنائے گا ۔
مالی اثرات :
ہر ملک اِس مفاہمت نامے کے نفاذ کے سلسلے میں ہونے والے اپنے اپنے اخراجات کے لئے خود ذمہ دار ہو گا ۔ حقیقی اخراجات مفاہمت نامے کے تحت کی جانے والی سرگرمیوں پر منحصر ہوں گے ۔
تفصیلات :
مفاہمت نامے کے تحت ،جن شعبوں میں تعاون کیا جائے گا ، اُن میں مندرجہ ذیل شامل ہیں لیکن صرف انہی تک محدود نہیں ہیں۔
- حکومت میں کار کردگی بندوبست نظام کو بہتر بنانا ۔
- تعاون پر مبنی پنشن اسکیم کا نفاذ ۔
- حکومت میں ای – بھرتی ۔
مفاہمت نامے کا خاص مقصد دونوں ملکوں کے درمیان عملے کے بندوبست اور حکمرانی کی اصلاحات میں باہمی تعاون کو فروغ دینا ہے کیونکہ اِس سے بھارتی حکومت کی ایجنسیوں اور جمہوریہ گامبیا کی ایجنسیوں کے درمیان مذاکرات میں سہولت پیدا ہو گی ۔ اس کے علاوہ ، گامبیا بھارت کے ساتھ حکومت میں کار کردگی بندوبست نظام کو بہتر بنانے ، تعاون والی پنشن اسکیم کے نفاذ اور حکومت میں ای – بھرتی جیسے شعبوں میں تعاون کو فروغ دینے کا خواہاں ہے ۔
جمہوریہ گامبیا کے ساتھ مفاہمت نامہ عملے کے انتظام کو بہتر بنانے اور حکمرانی کی اصلاحات میں تعاون کے لئے قانونی فریم ورک مہیا کرے گا تاکہ انتظامیہ کے تجربات میں آموزش ، ساجھیداری اور تبادلے کے ذریعے موجودہ نظام کو بہتر بنایا جا سکے اور زیادہ جوابدہی اور شفافیت کے احساس کو پیدا کیا جا سکے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 6048
(Visitor Counter : 132
بہت چھوٹی، چھوٹی اور درمیانی صنعتوں کی وزارت
جناب نتن گڈکری نے منفرد کھادی فٹ ویئر آغاز کیا؛ کے وی آئی سی کا 5000 کروڑ روپے کے کاروبار کا نشانہ
نئی دہلی، 21 اکتوبر 2020، اب دست کاری کے کھادی فیبرک کی اچھائی فٹ ویئر میں بھی محسوس کرسکتےہیں۔ ایم ایس ایم کی کے مرکزی وزیر جناب نتن گڈکری نے آج ویڈیو کانفرنسنگ کے ذریعہ کھادی اینڈ ولیج انڈسٹریز کمیشن  کے ذریعہ ڈیزائن کئے گئے بھارت کے پہلے اعلی کوالٹی کے کھادی فیبرک فٹ ویئر کا آغاز کیا۔ یہ فٹ ویئر کھادی فیبرک مثلاً سلک، کاٹن اور اون تیار کئے گئے ہیں۔ جناب گڈکری نے کے وی آئی سی کے ای پورٹل www.khadiindia.gov.in. کے ذریعہ کھادی فٹ ویئر کی آن لائن فروخت کا بھی آغاز کیا۔
جناب گڈکری نے کھادی فیبرک فٹ ویئر کی خوب تعریف کی اور کہا کہ ایسی منفرد مصنوعات کے بین الاقوامی بازار میں اپنی جگہ بنانے کے بہت زیادہ امکانات ہیں۔ انہوں نے کہا کہ کھادی فیبرک فٹ ویئر سے اضافی روزگار پیدا ہوگا اور ہمارے کاریگروں کی آمدنی میں اضافہ ہوگا۔
جناب گڈکری نے چمڑے کے متبادل سامان مثلاً لیڈیز ہینڈ بینگ، پرس، بٹووں کی جگہ دست کاری کے کھادی فیبرک کے متبادل تیار کرنے کے لئے کہا کیونکہ غیر ملکی بازاروں میں ان کے جگہ بنانے کے بہت زیادہ امکانات ہیں۔ انہوں نے کہا ’’ کھادی فٹ ویئر ایک منفرد پروڈکٹ ہے جو کہ بین الاقوامی کوالٹی کا ہے اور اسے تیار کرنے کے لئے پٹولا سلک، بنارسی سلک، کاٹن، ڈینم وغیرہ استعمال کی گئی ہیں جو کہ نوجوانوں کو اپنی طرف راغب کرے گا، جو کہ انہیں آن لائن خرید سکتے ہیں۔ یہ فٹ ویئر کافی سستے بھی ہیں‘‘۔
ایم ایس ایم ای کے وزیر ملکت جناب پرتاپ چندر سارنگی نے کہا کہ کھادی فیبرک فٹ ویئر صرف ماحول دوست اور انسانی جلد کے موافق ہی نہیں بلکہ اس سے کھادی دست کاروں کی سخت محنت کا اظہار بھی ہوتا ہے جو کہ ان فٹ ویئر کو تیار کرنے کے لئے فیبرک بنانے میں لگائی گئی ہے۔ جناب سارنگی نے کہا میں عالمی پسند کے مطابق کھادی فیبرک فٹ ویئر تیار کرنے کے لئے کے وی آئی سی کو مبارکباد دیتا ہوں۔ مجھے یقین ہے کہ کھادی فیبرک فٹ ویئر ، فٹ ویئر کی صنعت میں ایک بڑے حصے پر قبضہ کرے گا اور ملک کی معیشت کو بحال کرنے میں مدد کرے گا۔
کھادی فیبرک فٹ ویئر مختلف ڈیزائنوں، رنگوں اور پرنٹ میں دستیاب ہیں اور ہر مقصد کے لباس سے میل کھانے کے لئے ڈیزائن کئے گئے ہیں۔ کھادی فٹ ویئر کی قیمت 1100 روپے 3300 روپے فی جوڑا ہے۔
کے وی آئی سی کے چیئرمین جناب ونے کمار ن نے کہا کہ وزیراعظم کے نظریہ کے مطابق نئے شعبوں میں سرمایہ کاری ، نئے بازاروں تک رسائی اور پروڈکٹ رینج کی گونا گونیت کھادی کا منتر رہی ہے جسے گزشتہ چھ سالوں میں زبردست کامیابی ملے ہے۔
جناب سکسینہ نے کہا کہ ’’ کھادی فیبرک فٹ ویئر لوگوں کے لئے چھوٹا قدم ہے۔ لیکن ہمارے کھادی دست کاروں کے لئے یہ ایک بہت بڑا قدم ہے۔ یہ اضافی روزگار اور کھادی دست کاروں کے لئے زیادہ آمدنی کا ذریعہ بنے گا‘‘۔
کھادی فیبرک فٹ ویئر تیار کرنے کے پیچھے جو نظریہ ہے وہ وزیراعظم کے وژن ’لوکل ٹو گلوبل‘ سے بھی میل کھاتا ہے۔اس سے قبل کے وی آئی سی نے ٹائٹن کے تعاون سے پہلی کھادی رسٹ واچ بھی کامیابی کے ساتھ لانچ کی تھی جو بہت زیادہ پسند کی گئی۔
۔۔۔۔۔۔۔۔۔۔۔
م ن۔ ا گ۔ن ا۔
U-6594
(Visitor Counter : 145
وزارت دفاع
امریکی بحریہ کے پی اے سی ایف ایل ٹی کمانڈر ایڈمرل سیموئل جے پاپارو نے 25 - 28 فروری 2022 کو بھارت کا دورہ کیا
امریکی بحریہ کے پی اے سی ایف ایل ٹی کمانڈر ایڈمرل سیموئل جے پاپارو نے 25 - 28 فروری 2022 کو بھارت کا دورہ کیا۔ اس دورے کے دوران انہوں نے حکومت ہند کے دیگر اعلی افسران کے علاوہ بھارتی بحریہ کے سربراہ ایڈمرل آر ہری کمار سے بھی بات چیت کی۔ بات چیت کے دوران جن امور پر تبادلہ خیال کیا گیا ان میں دونوں ممالک کی بحری افواج کے درمیان بڑھتے ہوئے تعاون کو مضبوط کرنے کی راہیں، بحری محاذ پر ابھرتے ہوئے چیلنجوں سے نمٹنے اور بحر ہند کے علاقے  میں میری ٹائم سیکورٹی کو یقینی بنانے کے لیے تعاون اور مل کر کارروائی کرنے کی صلاحیت میں اضافہ شامل ہے۔
اس سے قبل امریکی بحریہ کے کمانڈر پی اے سی ایف ایل ٹی ایڈمرل سیموئل جے پاپارو نے بھارتی بحریہ کی دو سالہ کثیر الجہتی بحری مشرق میلان22 میں شرکت کے لئے 25 سے 28 فروری کو وشاکھاپٹنم میں مشرقی بحریہ کمانڈ کے ہیڈ کوارٹرز  کا دورہ کیا۔ وہ میلان 22 کے انٹرنیشنل میری ٹائم سیمینار کے دوران گیسٹ اسپیکر بھی تھے۔
بھارت اور امریکہ نے روایتی طور پر قریبی اور دوستانہ تعلقات برقرار رکھے ہیں۔ دونوں ممالک کے درمیان دفاعی تعلقات، باہمی یقین اور اعتماد پر مبنی رہے ہیں، جن میں جون 2016میں بھارت کو اہم ’دفاعی پارٹنر کا درجہ ‘ دیئے جانے کے بعد تبدیلی آئی ہے۔
بھارتی بحریہ اور امریکی بحریہ نے متعدد معاملات میں قریبی تعاون کیا، جن میں کارروائی سے متعلق بات چیت مثلاً مالابار اور رمپیک مشقیں، تربیتی تبادلے، مختلف میدانوں میں وائٹ شپنگ انفارمیشن اور سبجیکٹ میٹر ماہرین کا تبادلہ شامل ہے، ان سبھی معاملات میں سالانہ طور پر منعقد کی جانے والی ایگزیکٹیو اسٹیئرنگ گروپ  کی میٹنگوں کے ذریعہ تامل میل قائم کیا گیا۔ اس کے علاوہ دونوں ملکوں کی بحری افواج کے جنگی جہازوں نے ایک دوسرے کی بندرگاہوں پر مستقل پورٹ کالیں کیں۔ دونوں ملکوں کی بحری افواج ایک ’آزاد، کھلے اور شمولیت والے بھارت-بحرالکاہل‘ کے مشترکہ مقصد کے ساتھ تعاون کی نئی راہوں کا پتہ لگانے کے لیے بھی تعاون کر تی رہی ہیں۔
کمانڈر پی اے سی ایف ایل ٹی نے بھارت اور امریکہ کی جامع عالمی اسٹریٹجک پارٹنر شپ کو مزید مستحکم کرنے کے لئے دونوں ملکوں کے درمیان درمیان جاری رہنے والے مستقبل مذاکرات میں ایک اہم واقعہ تھا۔ اس سے قبل اگست اور اکتوبر 2021میں یوایس آئی این ڈی او پی اے سی او ایم ایڈمرل جان سی اکوی لینو اور امریکی بحریہ کے سی این او ایڈمرل مائیکل گلڈے نے بھارت کا دورہ کیا تھا۔
۔۔۔۔۔۔۔۔۔۔۔
ش ح۔ا گ ۔ن ا۔
U-2103
(Visitor Counter : 115